गौरतलब है कि पिछले अप्रैल महीने से ही बिहार में किसी भी तरह की शराब बेचने, खरीदने और पीने पर रोक लगी हुई है. होटलों, क्लबों, बार और रेस्टोरेंट में भी शराब परोसने पर पाबंदी है. एक अप्रैल से देसी शराब पर रोक लगाई गई और 5 अप्रैल से विदेशी शराब और ताड़ी पर भी पूरी तरह से पाबंदी लगा दी गई. इससे जहां सरकार को सालाना 4 हजार करोड़ रूपए का नुकसान उठाना पड़ेगा, वहीं शराब की कुल 4771 दुकानों पर ताला लग चुका है.